Septeto

Septeto (de la latina septem: „sep“) estas muzikaĵo komponita por ensemblo el sep muzikistoj. Muzika ensemblo el sep muzikistoj nomiĝas sepopo. 

Ne elformiĝis forta okupado-tradicio aŭ genro, sed la septeto de Ludwig van Beethoven por klarneto, korno, fagoto kaj kvar arĉinstrumentoj treege influis la komponistojn liageneraciajn kaj finfine ankaŭ instigis Franciskon Schubert al ties okteto.

Ankaŭ en la plej multaj aliaj septetoj kvaropo el kvar plejparte diversaj arĉinstrumentoj renkontas blovinstrumentan triopon; ofte tamen unu el ĉi tiuj instrumentoj estas anstataŭigata per klavarinstrumento. Komponistoj de Nova Muziko (ekzemple John Cage kaj Morton Feldman) preferas ankaŭ kelkajn tute nekutimajn, ŝajne malegalajn instrumentajn kombinaĵojn.
 Verkselekto 
Ekzistas multaj malsamaj instrumentadoj por septetoj. Jen diversaj instrumentadotipoj:
Instrumentaro laŭ la modelo de Beethoven
Ludwig van Beethoven: Septeto E♭-Dur op. 20 por klarneto, fagoto kaj korno, violono, vjolo, violonĉelo, kontrabaso  
Conradin Kreutzer: Septeto E♭-Dur op. 62 por klarneto, fagoto kaj korno, violono, vjolo, violonĉelo, kontrabaso
Franz Berwald: Septeto B♭-Dur (1828) por klarneto, fagoto kaj korno, violono, vjolo, violonĉelo, kontrabaso
Max Bruch: Septeto op. posth. por klarneto, fagoto kaj korno, 2 violonoj, violonĉelo, kontrabaso
Nura arĉinstrumentaro
 Rudi Stephan: Muziko por 7 kordinstrumentoj
 Richard Strauss: Metamorfozoj, rekonstruita praversio por du violonoj, du vjoloj, du violonĉeloj kaj kontrabaso
Nura blovinstrumentaro
Paul Hindemith: Septeto por blovinstrumentistoj (1948) por fluto, hobojo, klarneto, basklarneto, fagoto, korno, trumpeto
Arĉinstrumenta kaj blovinstrumenta grupoj kun klavarinstrumento aŭ harpo
 Camille Saint-Saëns: Septeto por trumpeto, piano, du violonoj, vjolo, violonĉelo, kontrabaso
 Maurice Ravel: Enkonduko kaj alegro por harpo, fluto, klarneto kaj arĉkvaropo
 Charles Koechlin: Sonato por 7 op. 221 por hobojo, fluto, harpo kaj arĉkvaropo op. 221
 Hanns Eisler: 1-a suito por septeto op. 92a kaj 2-a septeto „Circus“, ambaŭ por fluto, hobojo, harpo aŭ klaviceno kaj arĉkvaropo
 Igor Stravinskij: Septeto (1953) por klarneto, korno, fagoto, violono, vjolo, violonĉelo kaj piano
 John Cage: Sep (1988) por fluto, klarneto, frapinstrumentaro, violono, vjolo, violonĉelo kaj piano
Aliaj kombinaĵoj
 Wolfgang Amadeus Mozart: Divertimento n-ro 11, KV 251 („Nannerl-Septeto“) por hobojo, 2 violonoj, vjolo, kontrabaso, 2 kornoj
 Morton Feldman: La Magelana markolo por fluto, korno, trumpeto, elektra gitaro, harpo, piano, kontrabaso
 John Cage: Sep2 (1990) por basfluto, basklarneto, bastrombono, du frapinstrumentaroj, violonĉelo kaj kontrabaso

Kategorio:Muzikaj grupoj